Марко Ганчев
Стара дума

chitanka.info

Не казвам вече нова дума, щото

на нови се наслуша обществото.

Смениха се режими и системи,

ала не се сменяваха серсеми.

Серсемите крещяха нови думи,

за да получат старите си суми.

Въстания, митинги, барикади —

какво са те? На думите рокади!

Не си променя дрехите Алия:

ония думи само сменя с тия.

Постигна се единствена удача:

тълпата се докарва на водача

и вождът се докарва на народа —

цъфти пазарна взаимоизгода.

Борбата стара за свободно слово

не е била борба за слово ново.

Не казвам вече нова дума. Само

най-старата повтарям: мамо, мамо…

2000

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.